De ce nu poate Oana Roman să renunțe la acest obiect după pierderea mamei sale
- Bianca Ion
- 21 martie 2024, 21:59
Oana Roman (47 de ani) se confruntă cu o grea suferință după trecerea în neființă a mamei sale, Mioara Roman, care a încetat din viață la vârsta de 83 de ani. La o lună de la pierderea mamei sale, Oana Roman încă nu poate să renunțe la un anumit obiect care are o semnificație profundă pentru ea, păstrând astfel amintirea și legătura cu mama ei.
Oana Roman nu și-a revenit după moartea mamei sale
Oana Roman a dezvăluit prietenilor virtuali o bijuterie pe care mama ei a purtat-o ani la rând și pe care acum intenționează să o poarte, după ce a curățat-o. Această bijuterie are o semnificație deosebită pentru ea, fiind un obiect de preț care îi amintește de mama sa, Mioara Roman, decedată recent. Oana împărtășește gânduri și imagini pe rețelele de socializare, exprimând legătura emoțională puternică pe care o are cu această bijuterie care a aparținut mamei sale.
De ce nu poate Oana Roman să renunțe la acest obiect după pierderea mamei sale
Oana Roman a postat recent o imagine cu un inel special, primit de mama sa, Mioara Roman, la aniversarea a 30 de ani de căsnicie. Acest inel avea o semnificație deosebită pentru familia lor, iar când nepoata ei, Isabela, s-a născut, Mioara l-a oferit Oanei. Cu toate astea vedeta și-a refuzat mama încurajând-o să îl poarte în continuare știind cât de mult îi plăcea bijuteria. După moartea mamei sale, Oana a curățat bijuteria și a început să o poarte, intenționând să o ofere fiicei sale, Isabela, în viitor.
"Inelul acesta a fost al mamei primit la 30 de ani de căsătorie. Mi l-a dăruit mie când am născut-o pe Isa, dar eu i-am zis să îl poarte în continuare pentru că știam că îi place foarte mult. Acum… l-am curățat și aranjat și de acum îl voi purta mereu. Până când îl voi dărui Isabelei", a scris Oana Roman, pe Instagram.
Mioara Roman s-a stins din viață la 83 de ani
Mioara Roman a încetat din viață la vârsta de 83 de ani, pe data de 23 februarie 2024, iar înmormântarea sa a avut loc trei zile mai târziu, pe 26 februarie, la Cimitirul Reînvierea. Într-o emisiune televizată, Oana Roman a dezvăluit detalii emoționante despre relația sa cu fosta soție a lui Petre Roman, cu care acesta a fost căsătorit timp de trei decenii, înainte de divorțul din 2007.
"Mama a avut o contribuție foarte importantă în ceea ce privește organizarea și salvarea sistemului de asistență socială pentru copiii din România. Încă din anul 1990 a insistat să se înființeze, la nivelul Guvernului, un departament special, care să aibă grijă de copiii instituționalizați din România.
Mama a vizitat zeci de cămine de copii din țară. Ce a văzut acolo a făcut-o să nu mai doarmă niciodată fără somnifere. Ea nu a mai putut să doarmă niciodată după ce a văzut în acele cămine, pentru că erau precum niște lagăre. În acel moment, s-a străduit ca aceste instituții să fie ajutate. Nu cred că a vorbit niciodată despre acest subiect. Apoi a început să ajute copiii care aveau nevoie de operații care nu se puteau face în România sau să-i ajute pe cei supradotați, care aveau nevoie de burse pentru a participa la olimpiade.
În timpul slujbei de înmormântare, părintele Bogdan a povestit cum mama a venit cu peste 50 de copii orfani, pe care i-a botezat", a mai spus Oana Roman, pentru Antena 3 CNN.